Momo (makanan)

Momo (Tamil: மொமொ) ialah  adalah ladu kukus brinti khas Asia Selatan yang terkenal terutamanya dalam masakan India, Tibet, dan Nepal. Ia biasanya dibuat menggunakan doh tepung gandum putih yang diisi dengan pelbagai jenis inti seperti daging, sayur-sayuran, keju, atau bahan manis seperti coklat dan khuwa (sejenis susu pekat manis).Momo biasanya dihidangkan bersama sos yang dikenali sebagai achar, yang dipengaruhi oleh rempah dan herba yang digunakan dalam banyak masakan Asia Selatan. Ia juga boleh dimasukkan ke dalam sup, seperti dalam jhol momo dan mokthuk.
Sejarah
Momo diperkenalkan di Tibet oleh seorang puteri Newar dari Nepal yang berkahwin dengan seorang raja Tibet pada akhir abad ke-15. Dalam bahasa Newar, perkataan "mome" (Newar: मम) bermaksud memasak dengan cara mengukus.

Di Tibet, inti momo biasanya terdiri daripada daging, seperti daging yak, dan kadangkala kentang serta keju. Momo tradisional Tibet sangat berbeza daripada versi Nepal kerana ia dibuat dengan doh yang lebih tebal dan hampir tidak menggunakan rempah, kecuali garam.

Selepas tiba di Dataran Indo-Gangetik, penggunaan daging dalam momo lebih sering digantikan dengan ayam, dan momo berinti sayur campuran diperkenalkan bagi memenuhi keperluan penduduk Hindu vegetarian yang besar. 

Sebilangan besar rakyat Tibet berhijrah ke India selepas pemberontakan Tibet pada tahun 1959, membawa bersama resipi momo tradisional mereka.Walaupun tidak dapat dibuktikan sepenuhnya, tetapi berdasarkan tarikh dan rujukan dalam penggunaan harian, perang saudara di Nepal menyebabkan diaspora Nepal berhijrah ke India untuk mencari mata pencarian. Hal ini turut menyumbang kepada peningkatan populariti momo gaya Himalaya di bahagian selatan India, terutamanya di bandar Chennai dan Bangalore.
Variasi
Momo secara tradisional dikukus, tetapi ia juga boleh digoreng dalam minyak dalam atau digoreng dalam kuali, serta dimasak dalam sup. Di Tibet, momo biasanya dihidangkan dengan sos cili bawang putih dan acar lobak putih (daikon). Di Nepal dan India, sos pencicah yang popular termasuk chutney berasaskan tomato, atau sos yang berasaskan bijan, kacang tanah, atau kacang soya yang dikenali sebagai achar. Sos boleh sama ada pekat atau cair, bergantung pada restoran yang menyediakannya

Momo boleh digunakan dalam sup. Jhol momo (Nepali: झोल मोमो) adalah sup Nepal yang terdiri daripada momo dalam kuah sayur pedas yang dikenali sebagai jhol achar, yang mengandungi tomato, bijan, cili, jintan, dan ketumbar. Ia biasanya dimakan di Kathmandu pada musim sejuk.

 Galeri 

 Rujukan 

 Pautan luar 

 Resep momo dari Ladies Lounge 
 Momo khas Newari 
 Tibetans’ (Forbidden) Special Treat (New York Times, 21 Februari, 2012)
 Cara membuat momo